CELEX: 62018TN0632
Language: sk
Date: 2018-10-23 00:00:00
Title: Vec T-632/18: Žaloba podaná 23. októbra 2018 – ZM a i./Rada

17.12.2018   
            
            
               SK
            
            
               Úradný vestník Európskej únie
            
            
               C 455/32
            
         
      Žaloba podaná 23. októbra 2018 – ZM a i./Rada
      (Vec T-632/18)
      (2018/C 455/42)
      Jazyk konania: francúzština
      
         Účastníci konania
      
      
         Žalobcovia: ZM, ZN a ZO (v zastúpení: N. de Montigny, advokát)
      
         Žalovaná: Rada Európskej únie
      
         Návrhy
      
      Žalobcovia navrhujú, aby Všeobecný súd:
      
                  —
               
               
                  zrušil rozhodnutia spôsobujúce ujmu žalobcom spočívajúce v rozhodnutiach menovacieho orgánu nepriznať im náhradu školného za rok 2017/2018, ktoré sa prejavili vo viacerých formách v závislosti od konkrétnych okolností každého zo žalobcov:
                  
                              —
                           
                           
                              buď vo forme individuálneho rozhodnutia (a konkrétne emailu), v ktorom sa presne uvádza zamietnutie poskytnutia náhrady,
                           
                        
                              —
                           
                           
                              alebo uvedením pojmu „processed“ v ich Sysper-i, čo žalobca považuje za rozhodnutie o zamietnutí, keďže výplatná páska, ktorá po tejto skutočnosti nasledovala v ďalšom mesiaci (najskôr k 10. dňu daného mesiaca, keďže ide o dátum predloženia výplatných pások), neobsahuje nijakú náhradu alebo len náhradu cestovných nákladov,
                           
                        
            
                  —
               
               
                  zaviazal žalovanú na náhradu trov konania.
               
            
         Dôvody a hlavné tvrdenia
      
      Na podporu svojej žaloby žalobcovia uvádzajú štyri žalobné dôvody.
      
                  —
               
               
                  Prvý žalobný dôvod je založený na porušení článku 3 ods. 1 prílohy VII Služobného poriadku úradníkov Európskej únie a Všeobecných vykonávacích pravidiel úhrad liečebných nákladov, a to v rozsahu, v akom v dôsledku zmeny výkladu, ku ktorej pristúpila žalovaná, došlo k porušeniu nadobudnutých práv, legitímnych očakávaní, právnej istoty a zásady riadnej správy vecí verejných.
               
            
                  —
               
               
                  Druhý žalobný dôvod je založený na porušení práv dieťaťa, práva na rodinný život a práva na vzdelanie.
               
            
                  —
               
               
                  Tretí žalobný dôvod je založený na porušení zásad rovnosti zaobchádzania a zákazu diskriminácie.
               
            
                  —
               
               
                  Štvrtý žalobný dôvod je založený na neexistencii skutočného zváženia záujmov žalobcov a nerešpektovaní zásady proporcionality v rámci napadnutého rozhodnutia.